nibzard/narodne-novine-full-text-markdown huggingface dataset:
## Odluka o osnivanju Istražnog povjerenstva radi utvrđivanja okolnosti i krivnje državnih i političkih tijela Socijalističke Republike Hrvatske za oduzimanje oružja od Teritorijalne obrane Hrvatske do 30. svibnja 1990.

### NN 32/1999 (2.4.1999.), Odluka o osnivanju Istražnog povjerenstva radi utvrđivanja okolnosti i krivnje državnih i političkih tijela Socijalističke Republike Hrvatske za oduzimanje oružja od Teritorijalne obrane Hrvatske do 30. svibnja 1990.

# **ZASTUPNIČKI DOM HRVATSKOGA DRŽAVNOG SABORA**

Na temelju članka 92. Ustava Republike Hrvatske i članka 3. Zakona o
istražnim povjerenstvima ("Narodne novine", br. 24/96.), Zastupnički dom
Hrvatskoga državnog sabora na sjednici 26. ožujka 1999., donio je

## **ODLUKU**

### **O OSNIVANJU ISTRAŽNOG POVJERENSTVA RADI UTVRĐIVANJA OKOLNOSTI I KRIVNJE DRŽAVNIH I POLITIČKIH TIJELA SOCIJALISTIČKE REPUBLIKE HRVATSKE ZA ODUZIMANJE ORUŽJA OD TERITORIJALNE OBRANE HRVATSKE DO 30. SVIBNJA 1990.**

1. Ovom se Odlukom osniva Istražno povjerenstvo radi utvrđivanja okolnosti
i krivnje državnih i političkih tijela Socijalističke Republike Hrvatske
za oduzimanje oružja od Teritorijalne obrane Hrvatske do 30. svibnja 1990.

2. Utvrđuje se postojanje javnog interesa za utvrđivanje odlučnih činjenica
o pitanjima iz točke 1. ove Odluke.

3. Istražno povjerenstvo iz točke 1. ove Odluke ispitat će, posebice,
sljedeća pitanja:

a) Tko je i zašto donio odluku o oduzimanju oružja od Teritorijalne
obrane Hrvatske do 30. svibnja 1990., tko je u Hrvatskoj proveo tu odluku
i uz čiju pomoć?

b) Kako je provedena odluka o oduzimanju oružja od Teritorijalne obrane
Hrvatske do 30. svibnja 1990., tko ju je u Hrvatskoj proveo i uz čiju pomoć?

c) Je li bilo pravnih i fizičkih osoba koje su se usprotivile provedbi
odluke o oduzimanju oružja od Teritorijalne obrane Hrvatske do 30. svibnja
1990. i koje su to osobe?

d) Koje vrste i koja količina oružja je do 30. svibnja 1990. bila oduzeta
od Teritorijalne obrane Hrvatske?

e) Koje su sve pravne ili fizičke osobe primile odnosno preuzele to
oružje?

f) Koliko je novčanih sredstava Republika Hrvatska izgubila radi donošenja
i provođenja odluke o oduzimanju oružja od Teritorijalne obrane Hrvatske
do 30. svibnja 1990.?

4. Cilj istraživanja Istražnog povjerenstva jest svestrano utvrđivanje
činjenica, okolnosti i krivnje u svezi s donošenjem i provođenjem odluke
o oduzimanju oružja od Teritorijalne obrane Hrvatske do 30. svibnja 1990.

5. Istražno povjerenstvo iz točke 1. ove Odluke dužno je u roku od 6
mjeseci od dana stupanja na snagu ove Odluke obaviti zadaću radi koje je
osnovano.

6. Za članove, predsjednika, potpredsjednika i tajnika Istražnog povjerenstva
određuju se kako slijedi:

predsjednik:

BOSILJKO MIŠETIĆ,

potpredsjednik:

ANTO ĐAPIĆ,

tajnik:

MARKO VESELICA,

članovi:

JANKO BOBETKO,

VICE VUKOJEVIĆ,

MILIVOJ KUJUNDŽIĆ,

MIROSLAV PETRY.

7. Ova Odluka stupa na snagu osmoga dana od dana objave u "Narodnim
novinama".

Klasa: 810-01/98-02/01
Zagreb, 26. ožujka 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 32/1999-638
## Odluka o prestanku zastupničkog mandata i početku obnašanja zastupničkog mandata zamjenika zastupnika

### NN 32/1999 (2.4.1999.), Odluka o prestanku zastupničkog mandata i početku obnašanja zastupničkog mandata zamjenika zastupnika

# **ZASTUPNIČKI DOM HRVATSKOGA DRŽAVNOG SABORA**

Na temelju članka 80. Ustava Republike Hrvatske i članka 6. i 8. Zakona
o izborima zastupnika u Sabor Republike Hrvatske ("Narodne novine", br.
22/92., 1/93., 11/94., 68/95. i 108/96.), Zastupnički dom Hrvatskog državnog
sabora na sjednici 26. ožujka 1999., donio je

## **ODLUKU**

### **O PRESTANKU ZASTUPNIČKOG MANDATA I POČETKU OBNAŠANJA ZASTUPNIČKOG MANDATA ZAMJENIKA ZASTUPNIKA**

Utvrđuje se da je dana 26. ožujka 1999. prestao zastupnički mandat ŽELJKU
BUJASU, te da je tim danom zastupnički mandat započeo obnašati zamjenik
zastupnika MARIJAN JURIĆ.

Klasa: 013-03/99-04/02
Zagreb, 26. ožujka 1999.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

Odluka, NN 32/1999-639
## Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Talijanske Republike-regije Napoli

### NN 32/1999 (2.4.1999.), Naredba o zabrani uvoza u Republiku Hrvatsku i provoza preko teritorija Republike Hrvatske domaćih i divljih svinja i proizvoda podrijetlom od navedenih životinja iz Talijanske Republike-regije Napoli

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE DOMAĆIH I DIVLJIH SVINJA I PROIZVODA PODRIJETLOM OD NAVEDENIH ŽIVOTINJA IZ TALIJANSKE REPUBLIKE - REGIJE NAPOLI, CALABRIA, TRENTINO-ALTO ADIGE, VENETO, LAZIO, LOMBARDIA, SICILIA I EMILIA-ROMAGNA**

I.

Radi sprečavanja unošenja u Republiku Hrvatsku vezikularne bolesti svinja,
zabranjuje se uvoz u Republiku Hrvatsku i provoz preko teritorija Republike
Hrvatske domaćih i divljih svinja i proizvoda podrijetlom od navedenih
životinja iz Talijanske Republike - regije Napoli, Calabria, Trentino-Alto
Adige, Veneto, Lazio, Lombardia, Sicilia i Emilia-Romagna.

Navedena zabrana odnosi se i na pošiljke živih domaćih i divljih svinja
koje potječu iz drugih zemalja ako se prevoze preko teritorija Talijanske
Republike - regije Napoli, Calabria, Trentino-Alto Adige, Veneto, Lazio,
Lombardia, Sicilia i Emilia-Romagna.

Zabrana iz točke I. stavka I. ove Naredbe ne odnosi se na proizvode
domaćih i divljih svinja namijenjene ljudskoj prehrani koji su prije ili
tijekom proizvodnje podvrgnuti toplinskoj obradi s postizanjem temperature
u središtu proizvoda od najmanje 700 C ili su podvrgnuti toplinskoj obradi
u hermetički zatvorenoj ambalaži sa Fo vrijednosti 3 i više.

II.

Danom stupanja na snagu ove Naredbe, prestaje važiti Naredba o zabrani
uvoza u Republiku Hrvatsku i provoza preko teritorija Republike Hrvatske
domaćih i divljih svinja i proizvoda podrijetlom od navedenih životinja
iz Italije - regija Napoli, Calabria, Trentino-Alto Adige, Veneto, Lazio,
Lombardia i Sicilia ("Narodne novine", br. 4/99).

III.

Sva izdana rješenja o vaterinarsko-zdravstvenim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/99-01/22
Urbroj: 525-01-99-1/DL
Zagreb, 25. ožujka 1999.

Ministar
poljoprivrede i šumarstva
**mr. sc. Ivan Đurkić,** v. r.

Naredba, NN 32/1999-641
## Odluka o prijenosu računa banaka i štedionica iz Zavoda za platni promet u Hrvatsku narodnu banku i o početku rada Hrvatskog sustava velikih plaćanja

### NN 32/1999 (2.4.1999.), Odluka o prijenosu računa banaka i štedionica iz Zavoda za platni promet u Hrvatsku narodnu banku i o početku rada Hrvatskog sustava velikih plaćanja

# HRVATSKA NARODNA BANKA

Na temelju članka 67. stavka 1. točke 23. Zakona o Hrvatskoj narodnoj
banci ("Narodne novine" broj 35/95 - pročišćeni tekst) i članka 56a. Zakona
o platnom prometu u zemlji ("Narodne novine" broj 27/93 i 23/99) Savjet
Hrvatske narodne banke, na sjednici održanoj 26. ožujka 1999. godine, donio
je

## **ODLUKU**

### **O PRIJENOSU RAČUNA BANAKA I ŠTEDIONICA IZ ZAVODA ZA PLATNI PROMET U HRVATSKU NARODNU BANKU I O POČETKU RADA HRVATSKOG SUSTAVA VELIKIH PLAĆANJA**

I.

Hrvatska narodna banka će od 6. travnja 1999. godine voditi račune za
namirenje banaka i štedionica.

Na računu za namirenje banka i štedionica vodi sva novčana sredstva
u kunama.

II.

Hrvatski sustav velikih plaćanja (u daljnjem tekstu: HSVP), za izvršenje
plaćanja i knjiženje na računima za namirenje banaka i štedionica u Hrvatskoj
narodnoj banci u realnom vremenu na bruto načelu, počinje s radom 6. travnja
1999. godine.

III.

Sudionici u plaćanjima putem HSVP-a su Hrvatska narodna banka, te banke
i štedionice koje imaju račun za namirenje u Hrvatskoj narodnoj banci (u
daljnjem tekstu: direktni sudionici).

Putem HSVP-a izvršavaju se međusobna plaćanja između direktnih sudionika.

IV.

Banka i štedionica iz točke I. ove Odluke, ima u Zavodu za platni promet
dnevni prolazni račun preko kojeg se obavlja opskrba banke/štedionice gotovim
novcem u Zavodu za platni promet, plaćanje između banke/štedionice i sudionika
platnog prometa koji račune vode u Zavodu za platni promet te uključivanje
sredstava deponenata na računima u Zavodu za platni promet u račun za namirenje
banke/štedionice.

Stanje s dnevnog prolaznog računa prenosi se, na kraju svakog radnog
dana, na račun za namirenje u Hrvatskoj narodnoj banci.

V.

U HSVP-u sudjeluje i Zavod za platni promet kao posredni sudionik u
svrhu prijenosa sredstava između računa za namirenje direktnog sudionika
u Hrvatskoj narodnoj banci i njegovog dnevnog prolaznog računa u Zavodu
za platni promet.

VI.

Guverner Hrvatske narodne banke utvrdit će datum prijenosa računa pojedinih
banaka i štedionica iz Zavoda za platni promet u Hrvatsku narodnu banku.

Guverner Hrvatske narodne banke propisat će:

- pravila rada za sudionike HSVP-a,

- poslovanje banaka i štedionica preko dnevnog prolaznog računa u Zavodu
za platni promet i način sudjelovanja Zavoda za platni promet u HSVP-u.

VII.

Ova Odluka stupa na snagu danom objave u "Narodnim novinama".

O.br. 482/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-645
## Odluka o izmjeni Odluke o uvođenju depozita na inozemne financijske kredite, devizne depozite i izdane garancije

### NN 32/1999 (2.4.1999.), Odluka o izmjeni Odluke o uvođenju depozita na inozemne financijske kredite, devizne depozite i izdane garancije

# HRVATSKA NARODNA BANKA

Na temelju članka 15. stavka 1. točke 2. Zakona o kreditnim poslovima
s inozemstvom ("Narodne novine" broj 43/96) i članka 67. stavka 1. točke
6. Zakona o Hrvatskoj narodnoj banci ("Narodne novine" broj 35/95 - pročišćeni
tekst) Savjet Hrvatske narodne banke, na sjednici održanoj 26. ožujka 1999.
godine, donio je

## **ODLUKU**

### **O IZMJENI ODLUKE O UVOĐENJU DEPOZITA NA INOZEMNE FINANCIJSKE KREDITE, DEVIZNE DEPOZITE I IZDANE GARANCIJE**

I.

U točki 7. stavak 2. Odluke o uvođenju depozita na inozemne financijske
kredite, devizne depozite i izdane garancije ("Narodne novine" br. 52/98,
73/98 i 136/98) dio rečenice koji glasi: "(radnim danom smatra se i subota)"
mijenja se u: "(radnim danom ne smatra se subota)".

II.

Ova Odluka stupa na snagu danom objave u "Narodnim novinama", a primjenjuje
se od 6. travnja 1999. godine.

O.br. 488/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-651
## Odluka o uvjetima i načinu odobravanja kratkoročnog interventnog kredita

### NN 32/1999 (2.4.1999.), Odluka o uvjetima i načinu odobravanja kratkoročnog interventnog kredita

# HRVATSKA NARODNA BANKA

Na temelju članka 67. stavka 1. točke 10. Zakona o Hrvatskoj narodnoj
banci ("Narodne novine" broj 35/95 - pročišćeni tekst) Savjet Hrvatske
narodne banke, na sjednici održanoj 26. ožujka 1999. godine, donio je

## **ODLUKU**

### **O UVJETIMA I NAČINU ODOBRAVANJA KRATKOROČNOG INTERVENTNOG KREDITA**

I.

Ovom Odlukom reguliraju se uvjeti i način odobravanja kratkoročnog interventnog
kredita.

II.

Hrvatska narodna banka odobrava bankama i štedionicama kratkoročni interventni
kredit, ukoliko po uključenju sredstava deponenata, nakon iskorištenja
lombardnog kredita te angažiranja slobodnih sredstava na novčanom tržištu,
banka ili štedionica ima nenamirene obveze s osnove:

- nedostajućih sredstava na dnevnom prolaznom računu u Zavodu za platni
promet za banke ili štedionice sudionika Hrvatskog sustava velikih plaćanja,

- nedostajućih sredstava na računu za namirenje banke ili štedionice
koja nije sudionik Hrvatskog sustava velikih plaćanja

- neizdvojene obvezne rezerve,

- nevraćene obvezne rezerve,

- dospjelog, a nevraćenog lombardnog kredita

- dospjelog, a nevraćenog repo kredita.

Interventni kredit odobrava se u visini ukupno nenamirenih obveza.

III.

Banke i štedionice obvezne su korišteni kredit iz točke I. ove Odluke
vratiti sljedećeg radnog dana.

IV.

Ako banka ili štedionica korišteni interventni kredit ne vrati u roku
iz točke III. ove Odluke, obvezna je u roku od dva dana od dana odobrenja
interventnog kredita Hrvatskoj narodnoj banci dostaviti sljedeće podatke:

- stanje i uzroke nelikvidnosti;

- plan rješavanja nelikvidnosti;

- plan priljeva i odljeva sredstava za sljedećih 90 dana (cash--flow).

Hrvatska narodna banka može, na osnovu dostavljenih podataka, prema
banci ili štedionici poduzeti mjere temeljem odredbi Zakona o bankama ("Narodne
novine" br. 161/98).

V.

Kamatna stopa na kredit iz točke I. ove Odluke regulirana je Odlukom
o kamatnim stopama Hrvatske narodne banke.

VI.

Hrvatska narodna banka zaključit će sa svakom pojedinom bankom i štedionicom
ugovor o korištenju kratkoročnog interventnog kredita.

VII.

Danom primjene ove Odluke prestaje važiti Odluka o odobravanju kratkoročnih
interventnih kredita ("Narodne novine" br. 70/94 i 15/95).

VIII.

Ova Odluka stupa na snagu danom objave u "Narodnim novinama", a primjenjuje
se od 6. travnja 1999. godine.

O.br. 489/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-652
## Odluka o izmjeni Odluke o kamatnim stopama Hrvatske narodne banke

### NN 32/1999 (2.4.1999.), Odluka o izmjeni Odluke o kamatnim stopama Hrvatske narodne banke

# HRVATSKA NARODNA BANKA

Na temelju članka 16. stavka 2. i članka 67. stavka 1. točke 11. Zakona
o Hrvatskoj narodnoj banci ("Narodne novine" broj 35/95 - pročišćeni tekst)
Savjet Hrvatske narodne banke, na sjednici održanoj 26. ožujka 1999. godine,
donio je

## **ODLUKU**

### **O IZMJENI ODLUKE O KAMATNIM STOPAMA HRVATSKE NARODNE BANKE**

I.

U točki I. Odluke o kamatnim stopama Hrvatske narodne banke ("Narodne
novine" br. 10/99 i 24/99) stavak 2. briše se.

II.

Ova Odluka stupa na snagu danom objave u "Narodnim novinama", a primjenjuje
se od 6. travnja 1999. godine.

O.br. 490/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-653
## Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni kredit)

### NN 32/1999 (2.4.1999.), Odluka o izmjeni Odluke o uvjetima za odobrenje kratkoročnog kredita na osnovi zaloga vrijednosnih papira (lombardni kredit)

# HRVATSKA NARODNA BANKA

Na temelju članka 15. i članka 67. stavka 1. točke 10. Zakona o Hrvatskoj
narodnoj banci ("Narodne novine" broj 35/95 - pročišćeni tekst) Savjet
Hrvatske narodne banke, na sjednici održanoj 26. ožujka 1999. godine, donio
je

## **ODLUKU**

### **O IZMJENI ODLUKE O UVJETIMA ZA ODOBRENJE KRATKOROČNOG KREDITA NA OSNOVI ZALOGA VRIJEDNOSNIH PAPIRA (LOMBARDNI KREDIT)**

I.

Točka V. Odluke o uvjetima za odobrenje kratkoročnog kredita na osnovi
zaloga vrijednosnih papira (lombardni kredit) ("Narodne novine" br. 160/98
i 28/99) mijenja se i glasi:

"Danom početka korištenja lombardnog kredita smatra se dan kad su sredstva
prenesena na:

a) račun za namirenje banke i štedionice sudionika Hrvatskog sustava
velikih plaćanja,

b) račun za namirenje u Zavodu za platni promet za banke i štedionice
koje nisu sudionici Hrvatskog sustava velikih plaćanja,

dok se dan vraćanja kredita ne računa kao dan korištenja kredita.

Radnim danom, u smislu ove Odluke ne smatra se subota."

II.

Ova Odluka stupa na snagu danom objave u "Narodnim novinama", a primjenjuje
se od 6. travnja 1999. godine.

O.br. 491/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-654
## Odluka o izmjeni Odluke o načinu obračuna, naplate i plaćanja aktivnih i pasivnih kamata Hrvatske narodne banke

### NN 32/1999 (2.4.1999.), Odluka o izmjeni Odluke o načinu obračuna, naplate i plaćanja aktivnih i pasivnih kamata Hrvatske narodne banke

# HRVATSKA NARODNA BANKA

Na temelju članka 16. i članka 67. stavka 1. točke 11. Zakona o Hrvatskoj
narodnoj banci ("Narodne novine" broj 35/95 - pročišćeni tekst) Savjet
Hrvatske narodne banke, na sjednici održanoj 26. ožujka 1999. godine, donio
je

## **ODLUKU**

### **O IZMJENI ODLUKE O NAČINU OBRAČUNA, NAPLATE I PLAĆANJA AKTIVNIH I PASIVNIH KAMATA HRVATSKE NARODNE BANKE**

I.

U točki II. Odluke o načinu obračuna, naplate i plaćanja aktivnih i
pasivnih kamata Hrvatske narodne banke ("Narodne novine" br. 147/98 i 160/98)
u stavku 5. riječi "na žiro računu" zamjenjuju se riječima "na računu za
namirenje".

II.

U točki IV. Odluke u stavku 2. riječi "na žiro računima" zamjenjuju
se riječima "na računima za namirenje".

III.

Ova Odluka stupa na snagu danom objave u "Narodnim novinama", a primjenjuje
se od 6. travnja 1999. godine.

O.br. 492/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-655
## Odluka o načinu i uvjetima korištenja obvezne rezerve banaka i štedionica

### NN 32/1999 (2.4.1999.), Odluka o načinu i uvjetima korištenja obvezne rezerve banaka i štedionica

# HRVATSKA NARODNA BANKA

Na temelju članka 18. stavka 1. točke 3. i članka 67. stavka 1. točke
8. Zakona o Hrvatskoj narodnoj banci ("Narodne novine" br. 35/95 - pročišćeni
tekst), Savjet Hrvatske narodne banke na sjednici održanoj 26. ožujka 1999.
godine, donio je

## **ODLUKU**

### **O NAČINU I UVJETIMA KORIŠTENJA OBVEZNE REZERVE BANAKA I ŠTEDIONICA**

I.

Ovom Odlukom reguliraju se način i uvjeti korištenja obvezne rezerve
banaka i štedionica izdvojene kod Hrvatske narodne banke.

II.

Sredstva obvezne rezerve izdvojena kod Hrvatske narodne banke mogu se
koristiti samo za povrat kredita dobivenih na prekonoćnom međubankarskom
tržištu.

III.

Banka i štedionica može koristiti sredstva obvezne rezerve izdvojene
kod Hrvatske narodne banke ukoliko je potpisnik "Sporazuma o trgovanju
na prekonoćnom međubankarskom tržištu".

IV.

Banke i štedionice obvezne su zadati nalog za povrat korištenih sredstava
obvezne rezerve iz prvog priljeva. U protivnom, nalog zadaje Hrvatska narodna
banka, odnosno Zavod za platni promet.

V.

Ako banka ili štedionica ne vrati korištena sredstva obvezne rezerve
isti dan, Hrvatska narodna banka će za povrat sredstava obvezne rezerve
odobriti interventni kredit.

VI.

Danom primjene ove Odluke prestaje važiti Odluka o načinu i uvjetima
korištenja obvezne rezerve banaka i štedionica za održavanje njihove dnevne
likvidnosti ("Narodne novine" br. 73/98 i 105/98).

VII.

Ova Odluka stupa na snagu osmog dana od objave u "Narodnim novinama",
a primjenjuje se od 6. travnja 1999. godine.

O.br. 494/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-657
## Odluka o prekonoćnom međubankarskom trgovanju

### NN 32/1999 (2.4.1999.), Odluka o prekonoćnom međubankarskom trgovanju

# HRVATSKA NARODNA BANKA

Na temelju članka 67. stavka 1. točke 23. Zakona o Hrvatskoj narodnoj
banci ("Narodne novine" broj 35/95 - pročišćeni tekst) i članka 9. stavka
1. točke 4. Zakona o platnom prometu u zemlji ("Narodne novine" broj 27/93
i 23/99) Savjet Hrvatske narodne banke, na sjednici održanoj 26. ožujka
1999. godine, donio je

## **ODLUKU**

### **O PREKONOĆNOM MEĐUBANKARSKOM TRGOVANJU**

I.

Ovom Odlukom reguliraju se uvjeti i načini trgovanja na prekonoćnom
međubankarskom tržištu.

II.

Pod prekonoćnim međubankarskim tržištima, u smislu ove Odluke, podrazumijeva
se tržište na kojem banke i štedionice po uključenju sredstava deponenata
trguju viškovima sredstava na računima za namirenje.

III.

Računima za namirenje, u smislu ove Odluke, smatraju se računi za namirenje
u Hrvatskoj narodnoj banci banaka i štedionica sudionika Hrvatskog sustava
velikih plaćanja te računi u Zavodu za platni promet banaka i štedionica
koje nisu sudionici Hrvatskog sustava velikih plaćanja.

IV.

Rad prekonoćnog međubankarskog tržišta odvija se svakog radnog dana
od ponedjeljka do petka u dva kruga, prema Pravilima rada HSVP-a (Dnevni
terminski plan).

U prvom krugu prekonoćnog međubankarskog trgovanja banke i štedionice
plasiraju, odnosno posuđuju sredstva bez posredovanja Hrvatske narodne
banke.

U drugom krugu prekonoćnog međubankarskog trgovanja banke i štedionice
plasiraju, odnosno posuđuju sredstva uz posredovanje Hrvatske narodne banke.

V.

Banke i štedionice mogu se na prekonoćnom međubankarskom tržištu zadužiti
sukladno Odluci o načinu i uvjetima korištenja obvezne rezerve banaka i
štedionica.

Iznimno od stavka 1. ove točke, banke i štedionice mogu se u prvom krugu
prekonoćnog međubankarskog trgovanja zadužiti i iznad iznosa izdvojene
obvezne rezerve, ali samo ukoliko banka kreditor dostavi u Hrvatsku narodnu
banku pismenu izjavu o preuzimanju rizika naplate.

VI.

U cilju prekonoćnog međubankarskog trgovanja, sukladno ovoj Odluci,
banke i štedionice sklapaju s Hrvatskom narodnom bankom poseban Sporazum
o trgovanju na prekonoćnom međubankarskom tržištu.

VII.

Poslove posredovanja na prekonoćnom međubankarskom tržištu Hrvatska
narodna banka obavlja bez naknade.

VIII.

Ova Odluka stupa na snagu danom objave u "Narodnim novinama", a primjenjuje
se od 6. travnja 1999. godine.

O.br. 495/99.
Zagreb, 26. ožujka 1999.

Predsjednik Savjeta
Hrvatske narodne banke
guverner
Hrvatske narodne banke
**dr. Marko Škreb,** v. r.

Odluka, NN 32/1999-658
## Odluka o usklađivanju mirovina od 1. siječnja 1999. i o najvišoj starosnoj i invalidskoj mirovini

### NN 32/1999 (2.4.1999.), Odluka o usklađivanju mirovina od 1. siječnja 1999. i o najvišoj starosnoj i invalidskoj mirovini

# **HRVATSKI ZAVOD ZA MIROVINSKO OSIGURANJE**

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU MIROVINA OD 1. SIJEČNJA 1999. I O NAJVIŠOJ STAROSNOJ I INVALIDSKOJ MIROVINI**

1. Mirovine korisnika mirovina koji su pravo na mirovinu ostvarili do
31. prosinca 1998. u bivšem Republičkom fondu mirovinskog i invalidskog
osiguranja radnika Hrvatske, i koje su usklađene od 1. ožujka 1998. za
3,5% prema Odluci o usklađivanju mirovina od 1. ožujka 1998. i o najvišoj
starosnoj i invalidskoj mirovini ("Narodne novine", broj 74/98.) i od 1.
srpnja 1998. za 2,17%, prema Odluci o usklađivanju mirovina od 1. srpnja
1998. i o najvišoj starosnoj i invalidskoj mirovini ("Narodne novine" broj
136/98), usklađuju se od 1. siječnja 1999. za 3,9%.

2. Osnovica za usklađivanje mirovina za korisnike mirovina koji su pravo
na mirovinu ostvarili do 31. prosinca 1998. je mirovina koja je korisniku
isplaćena za mjesec prosinac 1998. godine.

3. Najviša starosna i invalidska mirovina korisnika koji su mirovinu
ostvarili do 31. prosinca 1998., od 1. siječnja 1999. iznosi 4.385,64 kn.

4. Usklađivanje mirovina prema ovoj odluci obavit će se po službenoj
dužnosti, bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-1
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-659
## Odluka o visini minimalne mirovine od 1. siječnja 1999.

### NN 32/1999 (2.4.1999.), Odluka o visini minimalne mirovine od 1. siječnja 1999.

# **HRVATSKI ZAVOD ZA MIROVINSKO OSIGURANJE**

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98), i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O VISINI MINIMALNE MIROVINE OD 1. SIJEČNJA 1999.**

1. Minimalna mirovina korisnika mirovina koji su mirovinu ostvarili
do 31. prosinca 1998. u bivšem Republičkom fondu mirovinskog i invalidskog
osiguranja radnika Hrvatske, od 1. siječnja 1999. iznosi 1.346,69 kn.

2. Nova svota minimalne mirovine odredit će se svim korisnicima minimalne
mirovine po službenoj dužnosti, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-2
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-660
## Odluka o graničnoj svoti najnižega mirovinskog primanja od 1. siječnja 1999.

### NN 32/1999 (2.4.1999.), Odluka o graničnoj svoti najnižega mirovinskog primanja od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98) i članka 19. točke
1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O GRANIČNOJ SVOTI NAJNIŽEGA MIROVINSKOG PRIMANJA OD 1. SIJEČNJA 1999.**

1. Granična svota najnižega mirovinskog primanja radi određivanja zaštitnog
dodatka uz mirovinu, korisnicima koji su pravo na zaštitni dodatak uz mirovinu
ostvarili do 31. prosinca 1998. u bivšem Republičkom fondu mirovinskog
i invalidskog osiguranja radnika Hrvatske, od 1. siječnja 1999. iznosi
992,48 kn.

2. Granična svota najnižega mirovinskog primanja radi određivanja zaštitnog
dodatka uz mirovinu, korisnicima koji su mirovinu ostvarili do 31. prosinca
1998., ostvarenu prema Zakonu o posebnim uvjetima za stjecanje mirovine
radnika zaposlenih u rudnicima ugljena ("Narodne novine", br. 41/68. i
20/70.) i Zakona o posebnim uvjetima za stjecanje mirovine radnika zaposlenih
u rudnicima ugljena na području Republike Hrvatske ("Narodne novine", broj
40/73.), od 1. siječnja 1999. iznosi 1.008,36 kn.

3. Prema graničnoj svoti najnižega mirovinskog primanja iz točke 1.
i 2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-3
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-661
## Odluka o usklađivanju novčanih naknada za tjelesno oštećenje od 1. siječnja 1999.

### NN 32/1999 (2.4.1999.), Odluka o usklađivanju novčanih naknada za tjelesno oštećenje od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU NOVČANIH NAKNADA ZA TJELESNO OŠTEĆENJE OD 1. SIJEČNJA 1999.**

1. Novčane naknade za tjelesno oštećenje korisnicima koji su pravo na
novčanu naknadu za tjelesno oštećenje ostvarili do 31. prosinca 1998. u
bivšem Republičkom fondu mirovinskog i invalidskog osiguranja radnika Hrvatske,
i koje su usklađene od 1. ožujka 1998. za 3,5%, prema Odluci o osnovici
za određivanje novčanih naknada za tjelesno oštećenje i usklađivanje novčanih
naknada za tjelesno oštećenje od 1. ožujka 1998. ("Narodne novine", broj
74/98.) i od 1. srpnja 1998. za 2,17%, prema Odluci o usklađivanju novčanih
naknada za tjelesno oštećenje od 1. srpnja 1998. ("Narodne novine", broj
136/98.), usklađuju se od 1. siječnja 1999. za 3,9%.

2. Usklađivanje novčanih naknada za tjelesno oštećenje, prema točki
1. ove odluke, obavit će se po službenoj dužnosti, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-4
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-662
## Odluka o usklađivanju doplatka za pomoć i njegu od 1. siječnja 1999.

### NN 32/1999 (2.4.1999.), Odluka o usklađivanju doplatka za pomoć i njegu od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU DOPLATKA ZA POMOĆ I NJEGU OD 1. SIJEČNJA 1999.**

1. Puna svota doplatka za pomoć i njegu korisnicima koji su pravo na
doplatak za pomoć i njegu ostvarili do 31. prosinca 1998. u bivšem Republičkom
fondu mirovinskog i invalidskog osiguranja radnika Hrvatske, od 1. siječnja
1999. iznosi 489,50 kn.

2. Smanjena svota doplatka za pomoć i njegu korisnicima koji su pravo
na doplatak za pomoć i njegu ostvarili do 31. prosinca 1998. u bivšem Republičkom
fondu mirovinskog i invalidskog osiguranja radnika Hrvatske, od 1. siječnja
1999. iznosi 368,92 kn.

3. Slijepom korisniku obiteljske mirovine koji je pravo na doplatak
za pomoć i njegu ostvario do 31. prosinca 1998., u bivšem Republičkom fondu
mirovinskog i invalidskog osiguranja radnika Hrvatske, doplatak za pomoć
i njegu pripada u punoj svoti.

4. Za korisnika doplatka za pomoć i njegu iz članka 76. stavka 1. točke
3. Zakona o mirovinskom i invalidskog osiguranju, te korisnika invalidske
ili starosne mirovine, koji je pravo na taj doplatak stekao zbog sljepoće,
doplatak za pomoć i njegu od 1. siječnja 1999. iznosi 612,55 kn.

5. U skladu s odredbama točke 1. do 4. ove odluke, odredit će se po
službenoj dužnosti, bez donošenja rješenja pripadajuća nova svota doplatka
za pomoć i njegu svim korisnicima koji imaju pravo na taj doplatak na dan
31. prosinca 1998.

6. Ova odluka stupa na snagu osmog dana od dana objave u "Narodnim novinama",
a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-5
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-663
## Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. siječnja 1999.

### NN 32/1999 (2.4.1999.), Odluka o usklađivanju mirovina, doplatka za pomoć i njegu i novčanih naknada za tjelesno oštećenje od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. članka 3. Zakona o prenošenju sredstava
državnog proračuna fondovima mirovinskog i invalidskog osiguranja te usklađivanju
mirovina ("Narodne novine", broj 102/98.) i članka 19. točke 1. Statuta
Hrvatskog zavoda za mirovinsko osiguranje ("Narodne novine", broj 163/98.),
Upravno vijeće Hrvatskog zavoda za mirovinsko osiguranje, na sjednici održanoj
30. ožujka 1999., donosi

## **ODLUKU**

### **O USKLAĐIVANJU MIROVINA, DOPLATKA ZA POMOĆ I NJEGU I NOVČANIH NAKNADA ZA TJELESNO OŠTEĆENJE OD 1. SIJEČNJA 1999.**

1. Mirovine i druga novčana primanja korisnika iz članka 2. i 4. Zakona
o ostvarivanju prava iz mirovinskog i invalidskog osiguranja pripadnika
bivše JNA ("Narodne novine", broj 96/93.), koje su usklađene od 1. ožujka
1998. za 3,5%, prema Odluci o usklađivanju mirovina, doplatka za pomoć
i njegu i novčanih naknada za tjelesno oštećenje od 1. ožujka 1998. ("Narodne
novine", broj 74/98.) i od 1. srpnja 1998. za 2,17%, prema Odluci o usklađivanju
mirovina, doplatka za pomoć i njegu i novčanih naknada za tjelesno oštećenje
od 1. srpnja 1998. ("Narodne novine", broj 136/98.), usklađuju se od 1.
siječnja 1999. za 3,9%.

2. Mirovine usklađene prema točki 1. ove odluke ne mogu iznositi više
od 4.385,64 kn niti manje od 992,48 kn.

3. Doplatak za pomoć i njegu i novčane naknade za tjelesno oštećenje,
usklađene prema ovoj odluci, isplaćivat će se od 1. siječnja 1999. najviše
u svoti koja od 1. siječnja 1999. pripada korisnicima tih prava u Republičkom
fondu mirovinskog i invalidskog osiguranja radnika Hrvatske.

4. Kao osnovica za povećanje mirovina i drugih novčanih primanja, prema
ovoj odluci, uzima se svota koja je korisnicima pripadala na dan 31. prosinca
1998.

5. Usklađivanje mirovina i drugih novčanih primanja, prema ovoj odluci,
obavit će se po službenoj dužnosti, bez donošenja rješenja.

6. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-6
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-664
## Odluka o utvrđivanju faktora korekcije za 1998.

### NN 32/1999 (2.4.1999.), Odluka o utvrđivanju faktora korekcije za 1998.

# HRVATSKI ZAVOD ZA MIROVINSKO OSIGURANJE

Na temelju članka 4a. Zakona o plaćanju doprinosa za mirovinsko i invalidsko
osiguranje radnika ("Narodne novine", br. 106/95. i 108/96.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999. donosi

## **ODLUKU**

### **O UTVRĐIVANJU FAKTORA KOREKCIJE ZA 1998. GODINU**

Članak 1.

Plaća, odnosno osnovica osiguranja koja se u 1998. godini uzima za izračun
mirovinske osnovice utvrđuje se primjenom faktora korekcije od 0,6490.

Članak 2.

Ova odluka stupa na snagu osmog dana od dana objave u "Narodnim novinama",
a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-7
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-665
## Odluka o usklađivanju mirovina od 1. siječnja 1999.

### NN 32/1999 (2.4.1999.), Odluka o usklađivanju mirovina od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU MIROVINA OD 1. SIJEČNJA 1999.**

1. Mirovine korisnika mirovina kojima godina 1998. nije posljednja godina
osiguranja, jer u toj godini nije ostvareno najmanje šest mjeseci osiguranja,
i ostvarene su u bivšem Republičkom fondu mirovinskog i invalidskog osiguranja
individualnih poljoprivrednika Hrvatske, a koje su usklađene od 1. ožujka
1998. za 3,5%, prema Odluci o usklađivanju mirovina od 1. ožujka 1998.
("Narodne novine", broj 74/98.) i počevši od 1. srpnja 1998. za 2,17%,
prema Odluci o usklađivanju mirovina od 1. srpnja 1998. ("Narodne novine",
broj 136/98.), usklađuju se od 1. siječnja 1999. za 3,9%.

2. Kao osnovica za usklađivanje mirovina, prema točki 1. ove odluke,
uzima se svota usklađene mirovine koja je korisniku mirovine isplaćena
za mjesec prosinac 1998. godine.

3. Usklađivanje mirovina prema ovoj odluci obavit će se po službenoj
dužnosti, bez donošenja rješenja.

4. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-9
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-667
## Odluka o visini minimalne mirovine od 1. siječnja 1999.

### NN 32/1999 (2.4.1999.), Odluka o visini minimalne mirovine od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O VISINI MINIMALNE MIROVINE OD 1. SIJEČNJA 1999.**

1. Minimalna mirovina korisnika koji su pravo na minimalnu mirovinu
ostvarili do 31. prosinca 1998. u bivšem Republičkom fondu mirovinskog
i invalidskog osiguranja individualnih poljoprivrednika Hrvatske, od 1.
siječnja 1999. iznosi 992,48 kn mjesečno.

2. Nova svota minimalne mirovine odredit će se svim korisnicima minimalne
mirovine po službenoj dužnosti, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-10
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-668
## Odluka o zajamčenoj najnižoj svoti koja se isplaćuje korisniku mirovine od 1. siječnja 1999.

### NN 32/1999 (2.4.1999.), Odluka o zajamčenoj najnižoj svoti koja se isplaćuje korisniku mirovine od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O ZAJAMČENOJ NAJNIŽOJ SVOTI KOJA SE ISPLAĆUJE KORISNIKU MIROVINE OD 1. SIJEČNJA 1999.**

1. Ako starosna ili invalidska mirovina ostvarena do 31. prosinca 1998.,
koja se isplaćuje korisniku mirovine ostvarene u bivšem Republičkom fondu
mirovinskog i invalidskog osiguranja individualnih poljoprivrednika Hrvatske,
iznosi počevši od 1. siječnja 1999. manje od 280,34 kn mjesečno, isplaćivat
će se umjesto pripadajuće mirovine, zajamčena najniža svota od 280,34 kn
mjesečno.

2. Nova zajamčena najniža svota odredit će se po službenoj dužnosti
svim korisnicima zajamčene najniže svote, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-11
Zagreb, 30. ožujka 1999.

Predsjednik
Upravnog vijeća Hrvatskog zavoda za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-669
## Odluka o graničnoj svoti najnižega mirovinskog primanja radi određivanja zaštitnog dodatka uz mirovinu od 1. siječnja 1999.

### NN 32/1999 (2.4.1999.), Odluka o graničnoj svoti najnižega mirovinskog primanja radi određivanja zaštitnog dodatka uz mirovinu od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. članka 3. Zakona o prenošenju sredstava
državnog proračuna fondovima mirovinskog i invalidskog osiguranja te usklađivanju
mirovina ("Narodne novine", broj 102/98.) i članka 19. točke 1. Statuta
Hrvatskog zavoda za mirovinsko osiguranje ("Narodne novine", broj 163/98.),
Upravno vijeće Hrvatskog zavoda za mirovinsko osiguranje, na sjednici održanoj
30. ožujka 1999., donosi

## **ODLUKU**

### **O GRANIČNOJ SVOTI NAJNIŽEGA MIROVINSKOG PRIMANJA RADI ODREĐIVANJA ZAŠTITNOG DODATKA UZ MIROVINU OD 1. SIJEČNJA 1999.**

1. Granična svota najnižega mirovinskog primanja radi određivanja zaštitnog
dodatka uz mirovinu, korisnicima koji su pravo na zaštitni dodatak ostvarili
do 31. prosinca 1998. u bivšem Republičkom fondu mirovinskog i invalidskog
osiguranja individualnih poljoprivrednika Hrvatske, od 1. siječnja 1999.
iznosi 992,48 kn.

2. Prema graničnoj svoti najnižega mirovinskog primanja iz točke 1.
ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-12
Zagreb, 30. ožujka 1999.

Predsjednik
Upravnog vijeća Hrvatskog zavoda za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-670
## Odluka o usklađivanju novčanih naknada za tjelesno oštećenje od 1. siječnja 1999.

### NN 32/1999 (2.4.1999.), Odluka o usklađivanju novčanih naknada za tjelesno oštećenje od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98) i članka 19. točke
1. Statuta Hrvatskog zavoda za mirovinsko osiguranje ("Narodne novine",
broj 163/98), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU NOVČANIH NAKNADA ZA TJELESNO OŠTEĆENJE OD 1. SIJEČNJA 1999.**

1. Novčane naknade za tjelesno oštećenje korisnicima koji su pravo na
novčanu naknadu za tjelesno oštećenje ostvarili do 31. prosinca 1998. u
bivšem Republičkom fondu mirovinskog i invalidskog osiguranja individualnih
poljoprivrednika Hrvatske, i koje su usklađene od 1. ožujka 1998. za 3,5%,
prema Odluci o osnovici za određivanje novčanih naknada za tjelesno oštećenje
i usklađivanje novčanih naknada za tjelesno oštećenje od 1. ožujka 1998.
("Narodne novine", broj 74/98.) i od 1. srpnja 1998. za 2,17% prema Odluci
o usklađivanju novčanih naknada za tjelesno oštećenje od 1. srpnja 1998.
("Narodne novine", broj 136/98.), usklađuju se od 1. siječnja 1999. za
3,9%.

2. Usklađivanje novčanih naknada za tjelesno oštećenje, prema točki
1. ove odluke, obavit će se po službenoj dužnosti, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-13
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje **prof. dr. sc. Željko Potočnjak,** v. r.

Odluka, NN 32/1999-671
## Odluka o visini doplatka za pomoć i njegu od 1. siječnja 1999.

### NN 32/1999 (2.4.1999.), Odluka o visini doplatka za pomoć i njegu od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O VISINI DOPLATKA ZA POMOĆ I NJEGU OD 1. SIJEČNJA 1999.**

1. Doplatak za pomoć i njegu korisnicima koji su pravo na doplatak za
pomoć i njegu ostvarili do 31. prosinca 1998. u bivšem Republičkom fondu
mirovinskog i invalidskog osiguranja idividualnih poljoprivrednika Hrvatske,
počevši od 1. siječnja 1999., iznosi 489,50 kn.

2. Nova svota doplatka za pomoć i njegu odredit će se po službenoj dužnosti,
bez donošenja rješenja, u skladu s točkom 1. ove odluke.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-14
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-672
## Odluka o usklađivanju mirovina od 1. siječnja 1999.

### NN 32/1999 (2.4.1999.), Odluka o usklađivanju mirovina od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje ("Narodne novine",
broj 163/98.), Upravno vijeće Hrvatskog zavoda za mirovinsko osiguranje,
na sjednici održanoj 30. ožujka 1999., donosi

## **ODLUKU**

### **O USKLAĐIVANJU MIROVINA OD 1. SIJEČNJA 1999.**

1. Mirovine korisnika mirovina koji su pravo na mirovinu ostvarili do
31. prosinca 1998. u bivšem Republičkom fondu mirovinskog i invalidskog
osiguranja samostalnih privrednika Hrvatske, i koje su usklađene za 3,5%
od 1. ožujka 1998., prema Odluci o usklađivanju mirovina od 1. ožujka 1998.
("Narodne novine", broj 74/98.) i od 1. srpnja 1998. za 2,17%, prema Odluci
o usklađivanju mirovina od 1. srpnja 1998. ("Narodne novine", broj 136/98.),
usklađuju se od 1. siječnja 1999. za 3,9%.

2. Osnovica za usklađivanje mirovina za korisnike mirovina koji su pravo
na mirovinu ostvarili do 31. prosinca 1998. je mirovina koja je korisniku
isplaćena za mjesec prosinac 1998. godine.

3. Najviša starosna i invalidska mirovina korisnika koji su mirovinu
ostvarili do 31. prosinca 1998., od 1. siječnja 1999. iznosi 4.385,64 kn.

4. Usklađivanje mirovina prema ovoj odluci obavit će se po službenoj
dužnosti, bez donošenja rješenja.

5. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-15
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-673
## Odluka o graničnoj svoti najnižega mirovinskog primanja od 1. siječnja 1999.

### NN 32/1999 (2.4.1999.), Odluka o graničnoj svoti najnižega mirovinskog primanja od 1. siječnja 1999.

# HRVATSKI ZAVOD ZA MIROVINSKO OSIGURANJE

Na temelju članka 2. stavka 1. i 4. i članka 3. Zakona o prenošenju
sredstava državnog proračuna fondovima mirovinskog i invalidskog osiguranja
te usklađivanju mirovina ("Narodne novine", broj 102/98.) i članka 19.
točke 1. Statuta Hrvatskog zavoda za mirovinsko osiguranje, na sjednici
održanoj 30. ožujka 1999., donosi

## **ODLUKU**

### **O GRANIČNOJ SVOTI NAJNIŽEGA MIROVINSKOG PRIMANJA OD 1. SIJEČNJA 1999.**

1. Granična svota najnižega mirovinskog primanja radi određivanja zaštitnog
dodatka uz mirovinu, korisnicima koji su pravo na zaštitni dodatak uz mirovinu
ostvarili do 31. prosinca 1998. u bivšem Republičkom fondu mirovinskog
i invalidskog osiguranja samostalnih privrednika Hrvatske, od 1. siječnja
1999. iznosi 992,48 kn.

2. Prema graničnoj svoti najnižega mirovinskog primanja iz toč. 1. ove
odluke, odredit će se nova svota zaštitnog dodatka svim korisnicima mirovine
koji imaju pravo na taj dodatak, po službenoj dužnosti, bez donošenja rješenja.

3. Ova odluka stupa na snagu osmoga dana od dana objave u "Narodnim
novinama", a primjenjuje se od 1. siječnja 1999.

Klasa: 140-13/99-01/1509
Urbroj: 341-99-01/99-16
Zagreb, 30. ožujka 1999.

Predsjednik
Upravnog vijeća Hrvatskog zavoda
za mirovinsko osiguranje
**prof. dr. sc. Željko Potočnjak,** v. r.

Odluka, NN 32/1999-674